वह पमफलस का पक्का दोस्त भी बन गया, यहाँ तक कि आगे चलकर वह खुद को “पमफलस का पुत्र, युसेबियस ” कहने लगा । अपने मकसद के बारे में युसेबियस कहता है: “मेरा मकसद है, एक - के - बाद - एक आए पवित्र प्रेरितों के बारे में, साथ ही हमारे उद्धारकर्त्ता के दिनों से लेकर हमारे दिनों तक जो हुआ है, उसके बारे में लिखना; इसके अलावा, चर्च के इतिहास में महत्त्वपूर्ण घटनाएँ किस तरह घटीं वह बताना, और उनके बारे में जानकारी देना जिन्होंने सबसे प्रमुख पैरिशैस (पादरी के इलाके) में, वहाँ के चर्च को संचालित किया और उसकी अध्यक्षता की; और जिसने हर पीढ़ी में परमेश्‍वर के वचन का ऐलान, ज़बानी तौर पर या लिखित रूप में किया है । ”